**О Б Р А З Л О Ж Е Њ Е**

 На основу члана 44. став 1. тачка 2. Статута ЈП за стамбене услуге „Нишстан“ Ниш, Надзорни одбора Предузећа је Одлуком 01-9424/4 oд 15.11.2019. године донео Програм о изменамаПрограмa пословања ЈП за стамбене услуге "Нишстан" Ниш за 2019. годину.

ИзменеПрограмa пословања ЈП за стамбене услуге "Нишстан" Ниш за 2019. годину извршене су у делу исплате солидарне помоћи запосленима, а у складу са Анексом II Посебног колективног уговора за јавна предузећа у комуналној делатности на територији Републике Србије („Службени гласник РС“ бр. 5/2018). Износ наведене солидарне помоћи утврђује се за сваког запосленог на годишњем нивоу, у износу од 41.800,00 динара без пореза и доприноса и биће исплаћена запосленима једино у случају да не ремети пословање предузећа и не утиче на позитиван финансијски резултат.

Предложеном изменом Програмa пословања ЈП за стамбене услуге "Нишстан" Ниш за 2019. годину износ од 6.800.000,00 динара планиран је за линеарна давања радиницима на име солидарне помоћи у складу са Анексом II Посебног колективног уговора за јавна предузећа у комуналној делатности на територији Републике Србије.

Такође је предложеном изменом Програмa пословања ЈП за стамбене услуге "Нишстан" Ниш за 2019. годину, висина накнаде члановима Надзорног одбора увећана , тако да је позиција накнада за рад Надзорног одбора увећана за 189.876,00 динара.

Секретаријат за финансије је израдио и доставио Мишљење на наведени Програм о изменамаПрограмa пословања ЈП за стамбене услуге "Нишстан" Ниш за 2019. годину број 11-2551/2019 од 29.11.2019. године.

Секретаријат за имовинско-правне послове је ценећи формално-правну исправност достављеног Програма о изменамаПрограмa пословања ЈП за стамбене услуге "Нишстан" Ниш за 2019. годину утврдио да је исти сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, па предлаже доношење решења као у диспозитиву.

 **СЕКРЕТАР**

 **Анђелија Стаменковић, дипл. правник**